CELEX: 31982R0877
Language: el
Date: 1982-04-16 00:00:00
Title: Κανονισμός (EOK) αριθ. 877/82 τού Συμβουλίου τής 16ης Απριλίου 1982 γιά τήν αναστολή εισαγωγών όλων τών προϊόντων καταγωγής Αργεντινής

Avis juridique important

|

31982R0877

Κανονισμός (EOK) αριθ. 877/82 τού Συμβουλίου τής 16ης Απριλίου 1982 γιά τήν αναστολή εισαγωγών όλων τών προϊόντων καταγωγής Αργεντινής  

Επίσημη Εφημερίδα αριθ. L 102 της 16/04/1982 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 877/82 ΤΟΥ ΣΥΜΒΟΥΛΙΟΥ  της 16ης Απριλίου 1982  για την αναστολή εισαγωγών όλων των προϊόντων καταγωγής Αργεντινής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Εκτιμώντας:  ότι η κρίσιμη κατάσταση από την εισβολή της Αργεντινής στις Νήσους Φάλκλαντ, που αποτέλεσε το αντικείμενο του ψηφίσματος 502 του Συμβουλίου Ασφαλείας των Ηνωμένων Εθνών, συζητήθηκε στα πλαίσια της ευρωπαϊκής πολιτικής συνεργασίας με κατάληξη, ιδίως, στην απόφαση να ληφθούν οικονομικά μέτρα κατά της Αργεντινής σύμφωνα με τις σχετικές διατάξεις των κοινοτικών συνθηκών·  ότι μετά από τα μέτρα που ήδη έλαβε το Ηνωμένο Βασίλειο, τα Κράτη μέλη πραγματοποίησαν διαβουλεύσεις βάσει του άρθρου 224 της συνθήκης για την ίδρυση της Ευρωπαϊκής Οικονομικής Κοινότητας·  ότι στα πλαίσια των διαβουλεύσεων αυτών έγινε αντιληπτή η σημασία επειγόντων και ομοιομόρφων μέτρων, καί, για τον λόγο αυτό, τα Κράτη μέλη αποφάσισαν την έκδοση κανονισμού του Συμβουλίου σύμφωνα με τη συνθήκη·  ότι υπό τις συνθήκες αυτές το συμφέρον της Κοινότητας και των Κρατών μελών επιβάλλει την προσωρινή αναστολή εισαγωγών όλων των προϊόντων καταγωγής Αργεντινής·  ότι ο παρών κανονισμός δεν θα πρέπει να θίξει ούτε τους τίτλους εισαγωγής που έχουν εκδοθεί πριν από την έναρξη ισχύος του, ούτε τις συμβάσεις που έχουν συναφθεί πριν από την ημερομηνία αυτή· ότι, πάντως, δεν υπάρχει λόγος εφαρμογής των μεταβατικών διατάξεων στις εισαγωγές στο Ηνωμένο Βασίλειο που αποτέλεσαν το αντικείμενο βρετανικών μέτρων με ισχύ από τις 7 Απριλίου·  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλονται οι εισαγωγές προς θέση σε ελεύθερη κυκλοφορία στην Κοινότητα όλων των προϊόντων καταγωγής Αργεντινής.  Άρθρο 2  1. Ο παρών κανονισμός δεν αντιτίθεται στη θέση σε ελεύθερη κυκλοφορία των προϊόντων καταγωγής Αργεντινής τα οποία:  - συνοδεύονται από τίτλους εισαγωγής που έχουν εκδοθεί πριν από την ημερομηνία ενάρξεως ισχύος του και που αναφέρουν την Αργεντινή ως χώρα καταγωγής, ή  - πρόκειται να εισαχθούν κατ' εκτέλεση συμβάσεων που έχουν συναφθεί πριν από την ημερομηνία αυτή, ή  - εχουν ήδη αρχίσει να μεταφέρονται προς την Κοινότητα κατά την ημερομηνία αυτή.  2. Οι διατάξεις της παραγράφου 1 δεν εφαρμόζονται στις εισαγωγές στο Ηνωμένο Βασίλειο των προϊόντων που καλύπτονται από τον παρόντα κανονισμό και που αποτέλεσαν το αντικείμενο των μέτρων του Ηνωμένου Βασιλείου με ισχύ από τις 7 Απριλίου.  Άρθρο 3  Ο παρών καννισμός αρχίζει να ισχύει τη μέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 17 Μαΐου 1982.  Πριν από την ημερομηνία αυτή, το Συμβούλιο, με πρόταση της Επιτροπής, θα εξετάσει τη σκοπιμότητα παράτασης, τροποποίησης καί, ενδεχόμενα, κατάργησης του παρόντος κανονισμού. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Απριλίου 1982.  Για το Συμβούλιο  Ο Πρόεδρος  L. TINDEMANS